[{"text_idx": "#000002", "text": "Karl-Erik Taukari uue loo \u201cOokean\u201d ilmumisest on mo\u0308o\u0308das kuu aega ning nu\u0308u\u0308d ro\u0303o\u0303mustab artist enda kuulajaid ka loo muusikavideoga, mille tegevus leiab aset bowlingusaalis. \u201cVideos ja\u0308ljendame bowlingu kuldaega, kus naistele muljet avaldamiseks piisas vaid u\u0308hest heast viskest. Kui territooriumile ilmub uus ma\u0308ngija, on vaja kohalikul alfal talle lihtsalt koht ka\u0308tte na\u0308idata,\u201c jutustas muusikavideo rez\u030cisso\u0308o\u0308r Jaan Sinka video ideest."}, {"text_idx": "#000003", "text": "Karl-Eriku ko\u0303rval astub konkurendi rolli u\u0308les tuntud sporditegelane ja kulturist Ott Kiivikas, kelle roll muusikavideos on mo\u0303nusalt humoorikas. Mo\u0303te kaasata Ott muusikavideosse tuli Karl-Erikult. \u201cOtsisime videosse tegelast, kes mo\u0303juks jo\u0303uliselt ja kardetavalt juba esimesest kaadrist. Olen veendunud Oti ja\u0308lgija Instagramis juba pikka aega, mehel on lisaks u\u0308ldisele karismale ja teovo\u0303imele looduse poolt antud ka silmapaistev komo\u0308o\u0308diageen, mille olemasolust ilmselt paljud ei tea. Minu jaoks polnudki teist varianti ja mul on hea meel, et Ott kohe no\u0303us oli,\u201d ra\u0308a\u0308kis Taukar."}, {"text_idx": "#000004", "text": "\u201cKogu vo\u0303ttepa\u0308ev mo\u0308o\u0308dus mo\u0303nusalt vabas atmosfa\u0308a\u0308ris, kuna video idee oli huumoorikas ja ma\u0308nguline. Oli puhas nauding na\u0308ha, kui hingestatult ko\u0303ik oma absurdseid rolle kehastasid,\u201d u\u0308tles rez\u030cisso\u0308o\u0308r Jaan Sinka rahulolevalt."}, {"text_idx": "#000005", "text": "\u201cVo\u0303ib o\u0308elda, et castingu protsess oli va\u0308ga moodne, sest ka Katariina [Rahuma\u0308gi \u2013 toim] ja\u0308i meile silma Instagramist,\u201d so\u0303nas Taukar muigega. \u201cMe otsisime kedagi, kel oleks loomulik ma\u0308ngida sellist eneseiroonilist rolli. Ta\u0308ielik u\u0308he-teigi-tu\u0308druk!,\u201c lisas Karl-Erik."}, {"text_idx": "#000014", "text": "Aktuaalset edetabelit (23/01) na\u0308eb siit!"}]